
ANUNŢ

         Universitatea Națională de Arte din Bucureşti organizează concurs pentru ocuparea unui post unic vacant  de execuție de tehnician tr.I (audio-video),  pe perioadă nederrminată în  cadrul aferent Departamentului Foto-Video. Angajarea pe perioadă  nedeterminată, 40 h pe săptămână ,  cu o perioadă de probă de maxim 90 zile calendaristice. În cazul în care candidatul admis la concurs este pensionar, contractul se va încheia pe durată determinată (1 an).

A. Pentru participarea la concurs, candidaţii trebuie să îndeplinească următoarele condiţii generale şi condiţii specifice:

1. Condiţii generale de participare la concurs, conform legislației în vigoare, sunt:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
 b) cunoaşte limba română, scris şi vorbit;
 c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
   d) are o stare de sănătate corespunzătoare postului pentru care candidează, înscrierea la concurs fiind condiționată de prezentarea certificatului medical eliberat de către medicul specialist de medicina muncii, în baza avizului medical emis de către medicul specialist psihiatru și a adeverinței medicale eliberate de către medicul de familie;
  e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
  f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
  g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
    h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. 

B. Condiţii specifice de participare la concurs sunt, conform specificaţiei Fişei Postului:
· Vechime minimă în domeniul postului 1 an; 
· Vechime minimă în muncă 7 ani,  
· Studii medii absolvite diplomă de bacalaureat, 
· Cunostințe de bază specifice privind siguranța tehnică în interconectarea echipamentelor din studio de producție A/V digitale și analogice - lumini de studio, rețea WiFi si Ethernet LAN, Streaming, NDI, server, etc.
· Constituie un avantaj cunoștințe de operare PC + Mac, cu softuri de procesare imagine (Adobe CC, Davinci Resolve, OBS, Wirecast etc.) și eventuale abilități practice în tehnica de filmare în sistem analog. 
 
 Probele de Concurs constau în:
1. Probă practică: subiectele se stabilesc pe baza bibliografiei și tematicii de concurs, 
· data şi ora desfăşurării: 12.10.2026 , ora 13:00;
· locul desfăşurării: Universitatea Națională de Arte din Bucureşti, str G-ral C-tin Budișteanu, nr 19, sect. 1, București,
2. Interviu: interviu structurat
· data şi ora desfăşurării: 16.10.2026, ora 10:00;
· locul desfăşurării: Universitatea Națională de Arte din Bucureşti, str G-ral C-tin Budișteanu, nr 19, sect. 1, București,

Probele sunt eliminatorii, punctajul minim obţinut la fiecare probă fiind de 50 de puncte. Persoanele care nu au obținut punctajul minim, nu au dreptul să se prezinte la proba următoare.
C. [bookmark: _Hlk146198546]Tematica:
1.      Tehnologia de filmare și montaj analogică și digitală;
2.    Programe digitale de montaj și efecte speciale;
3.   Funcționarea rețelelor de internet;
4.    Arhivarea materialelor audio-video;
5.    Gestionarea bazei de aparatură digitală foto și audio-video.


D. Bibliografie:

1. Mark Brindle, The digital filmmaking. Handbook, Ed. Quercus, 2013
2.  John Watkinson, The Art of Digital Video, Routledge, 2008
 
E. Componenţa dosarului de concurs:
1. Opis;
2. Formular de înscriere la concurs;
3. Copia actului de identitate sau orice alt document care atestă identitatea, potrivit legii, aflate în termen de valabilitate;
4. În cazul în care candidatul şi-a schimbat numele, copii după documente care atestă schimbarea numelui - certificat de căsătorie sau dovada schimbării numelui;
5. Copiile documentelor care să ateste nivelul studiilor şi ale altor acte care atestă efectuarea unor specializări, copiile documentelor care atestă îndeplinirea condiţiilor specifice. Diplomele universitare (licenţă, master, studii aprofundate) vor fi însoţite de foile matricole / suplimentele la diplomă; 
6. Carnetul de muncă, sau după caz, adeverințele care atestă vechimea în muncă, în meserie și / sau în specialitatea studiilor (Modelul orientativ al adeverinței menționate la alin. (1) lit. e) este prevăzut în anexa nr.3 din HG nr.1336/2022;
7. Cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează. Candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului;
8. Certificatul medical eliberat de către medicul specialist de medicina muncii, în baza avizului medical emis de către medicul specialist psihiatru şi a adeverinţei medicale eliberate de către medicul de familie; certificat medical aprobat prin art. 2 al Ordinului ME și MS nr. 4060/1502/2024 din 27.03.2024;
9. Certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
10. Curriculum vitae semnat şi datat model comun european;
11. Alte documente relevante pentru  desfăşurarea concursului;
12. Declarație de consimțământ pentru prelucrarea datelor cu caracter personal.
13. Recomandare de la un loc de muncă anterior 


Actele prevăzute la pct. 3,4, 5, 6 vor fi prezentate şi în original, în vederea verificării conformităţii copiilor cu acestea.
E. Date de contact:
[bookmark: _Hlk190944305][bookmark: _Hlk121141022]Dosarele de concurs se vor depune în perioada 21.09.2026-02.10.2026,  la   Direcţia Resurse Umane-Social,  parter, str G-ral C-tin Budișteanu, nr 19, sector 1, București. Ultima zi de depunere a dosarelor este data de 02.10.2026, ora 12.00
Persoana de contact: Moise Nicoleta - telefon: 021-3127284, e-mail: resurseumane@unarte.org
  Formularele  se află pe site-ul Direcției de Resurse Umane-Social a UNARTE Resurse umane | Universitatea Națională de Arte București (unarte.org). 

F. Calendarul concursului:

	Nr. crt.
	Activităţi
	Data

	1.
	Publicarea anunţului
	21.09.2026

	2.
	Depunerea dosarelor de concurs ale candidaţilor la Direcţia Resurse Umane şi verificarea documentelor din dosar
	21.09.2026-02.10.2026
 (de luni până joi între orele 0900-1530, vineri între orele 0900-1330. În data de 02.10.2026 până la ora 12.00.

	3.
	Selecţia dosarelor de către membrii comisiei de concurs
	         05.10.2026

	4.
	Afişarea rezultatelor selecţiei dosarelor
	06.10.2026

	5.
	Depunerea contestaţiilor privind rezultatele selecţiei dosarelor
	07.10.2026

	6.
	Afişarea rezultatului soluţionării contestaţiilor
	08.10.2026

	7.
	Susţinerea probei practice 
	12.10.2026

	8.
	Afişarea rezultatului probei practice
	13.10.2026

	9.
	Depunerea contestaţiilor privind rezultatele probei practice
	14.10.2026

	10.
	Afişarea rezultatului soluţionării contestaţiilor
	15.10.2026

	11.
	Susţinerea interviului
	16.10.2026

	12.
	Comunicarea rezultatelor după susţinerea interviului
	19.10.2026

	13.
	Depunerea contestaţiilor privind rezultatul interviului
	20.10.2026

	14.
	Afişarea rezultatului soluţionării contestaţiilor
	21.10.2026

	15.
	Afişarea rezultatului final al concursului
	          21.10.2026





G.Atribuțiile specifice postului (conform fișei postului):

· [bookmark: _Hlk132189577]Asigură funcţionarea în bune condiţii a echipamentelor foto-video, audio și de rețea din Departament, conform sarcinilor atribuite de directorul de departament;
· Răspunde de inventarierea și întretinerea tuturor echipamentelor și sistemelor de conectare a acestora din departament - tipuri de cabluri, retea WiFi si Ethernet și semnal A/V, HDMI, XLR etc. precum și siguranța conectărilor la sursa de alimentare de la rețeaua de alimentare electrică, a surselor de lumină de studio (continuă sau Flash) a încarcătoarelor de baterii și accesorii ale acestora. 
· Instalează și supraveghează la interconectarea de semnal I/O analog sau digital pentru echipamentele A/V - monitoare,  proiectoare, PA, boxe, screen-uri inteligente etc. 
· Inventariază și administrează necesarul de adaptoare de semnal și accesorii de conectare în atelierele, laboratoarele și sălile de curs precum și în cazul amplasării temporare a diverselor echipamente, proiectoare, playere etc. în sălile de expoziții ale departamentului;
· Participă și colaborează cu studenții - conform indicațiilor profesorilor - la execuția tehnică a temelor conform tehnologiilor audio-video;
· Inventariază și gestionează echipamentul foto-video și audio al Departamentului Fotografie - Videoprocesarea Computerizată a Imaginii; 
· Urmărește returnarea în bune condiții a echipamentului de către profesori și studenți - în cazul în care producția unor proiecte se realizează în locații externe departamentului.
· Verifică și semnalează eventualele lipsuri ori defecțiuni, dar și oportunități de îmbunătățire ale echipamentului foto-video și audio, solicitând conducerii departamentului repararea sau, după caz, completarea echipamentelor;
· Propune periodic conducerii departamentului un necesar de unelte și materiale consumabile necesare desfășurării activităților audio-video, participând la redactarea referatelor de necesitate;
· Ridică eventualele echipamente din magazia UNArte, pe baza referatelor de necesitate;
· Răspunde de păstrarea ordinii, curăţeniei în laboratoarele foto-video;
· Participă şi colaborează cu restul personalului tehnic şi cu cadrele didactice în realizarea unor microproducţii dacă acest lucru este solicitat de conducerea departamentului;
· Arhivează fișierele de lucru produse în departament.
· Se preocupă de perfecţionarea profesională în acord cu cerinţele impuse de practica audio-video, dar și cea foto;
· Colaborează cu celelalte compartimente în scopul rezolvării rapide și eficiente a tuturor problemelor care apar în rețeaua de net.
· Semnalează în timp util orice situație care pune în pericol integritatea patrimoniului Departamentului.
· Participă la orice activitate în cadrul instituției dacă șefii ierarhici solicită prezența (inventarieri, casări, cursuri, ședințe, etc.).

    


Director  Resurse Umane- Social,
Ivaşcu Florentina


UNArte este o instituție certificată SR EN ISO 9001:2015 și IQNet.		

